Med udstillingen 'Martyrmuseum' overtræder teatret Sort/Hvid og kunstnergruppen TOETT straffelovens regler om, at man ikke må opfordre til terrorisme. Det mener Diego Gugliotta, der er medlem af Venstre og har været opstillet til Europaparlamentet.

»Når man viser terrorister som helte, så er man med til at legitimere dem og tilskynde andre til at begå terrorhandlinger. Og derfor har jeg valgt at politianmelde udstillingen og folkene bag«, siger Diego Gugliotta.

Han vil med sin anmeldelse gerne have afprøvet, hvor »grænsen for ytringsfrihed går i det her samfund«.